กินยาคุมเมอซิลอน 28 วันกินมาได้ 9 แผงแล้วปกติดีทุกอย่าง พอกินแผงที่ 10 กินได้ 15 วัน มีเลือดคล้ายประจำเดือนออกมาได้ 2 วันแล้วแต่ไม่เยอะมาก ไม่มีอาการปวดท้อง จะต้องกินยาคุมต่อไปหรือหยุดแล้วเรื่มแผงใหม่ดีค่ะ
สวัสดีค่ะ การมีเลือดออกจากช่องคลอดอาจเกิดจาก1.ถ้าเลือดออกกระปริดกระปรอยแค่ติดกางเกงใน อาจเป็นผลข้างเคียงจากยาคุมกำเนิด มักเป็นช่วง 1-3 แผงแรก และมีอาการแค่ 1-2 วันจากนั้นหายไปได้เอง2.เลือดออกจากช่องคลอดมากจนต้องใช้ผ้าอนามัย อาจมีความผิดปกติอย่างอื่นเช่น เนื้องอกมดลูก เนื้องอกปากมดลูก ช่องคลอดติดเชื้อ มีโรคติดต่อทางเพศสัมพันธ์เช่นหนองใน รังไข่ทำงานผิดปกติ ในกรณีนี้ควรไปตรวจเพิ่มเติมกับสูตินรีแพทย์ด้วยการตรวจภายในและทำอัลตราซาวน์ค่ะสังเกตปริมาณเลือดที่ออกมา ถ้าออกมามาก มีอาการซีดเพลีย ปวดหน่วงท้องน้อย ตกขาวผิดปกติ มีไข้ร่วมด้วยควรรีบไปตรวจค่ะการดูแลตัวเองเบื้องต้น ถ้าเลือดออกมามากไม่หยุด อาจจะงดยาคุม งดการมีเพศสัมพันธ์ไปก่อน แล้วรีบไปแพทย์ แต่ถ้าเลือดออกแค่ 2 วันหยุดเอง อาจจะกินยาคุมต่อแล้วสังเกตอาการและรอบเดือนครั้งถัดไปว่ามาตามปกติหรือไม่ค่ะ